SPRÁVA ZO ZAHRANIČNEJ PRACOVNEJ CESTY č.      176/ 2018

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský 

2.  Zahraničná pracovná cesta:
Belgické kráľovstvo, 11.7. (00:01) – 31.7.2018 (23:59)
Zahraničná pracovná cesta prerušená v dňoch:   
  14.7.2018 – 15.7.2018
  21.7.2018 – 22.7.2018
  28.7.2018 – 29.7.2018

Styčná kancelária SR pre výskum a vývoj v Bruseli, cestovné a pobytové náklady hradené CVTI SR
3.  Rámcový program pobytu:
Program zahraničnej pracovnej cesty sa v júli 2018 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2018. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
Dňa 25. júla 2018 usporiadala Styčná kancelária SR pre výskum a vývoj v Bruseli tradičné zasadnutie pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Stretnutie sa uskutočnilo v zasadacích priestoroch kancelárie SLORD. Nakoľko sa však viacero zástupcov z partnerských inštitúcií z V4 nachádzalo na dovolenkách, išlo o neformálne stretnutie, na ktorom sme okrem zástupcov V4 privítali aj litovských zástupcov zo styčnej kancelárie pre výskum a vývoj LINO. Hlavnou témou stretnutia bola príprava nadchádzajúceho V4 tréningu pre projektových manažérov programu Horizont 2020, ktorý sa uskutoční v termíne od 5. do 7. decembra 2018 v Bruseli. 
Ďalším bodom diskusie bola príprava návštevy predsedov akadémií vied z V4 v Bruseli, ktorá sa uskutoční v druhej polovici roka 2019, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC). 
Zároveň sme sa venovali téme spolupráce počas neformálneho / networkingového stretnutia rečníkov z V4 a zástupcov z európskych inštitúcií (Európska komisia, Parlament, OECD a NATO), ktoré pripravuje kancelária SLORD 10. októbra 2018 vo svojich priestoroch v súvislosti s prípravou V4 konferencie na tému umelej inteligencie (11. október 2018). 
Okrem toho sme boli informovaní o detailoch júnovej návštevy komisára EÚ pre vedu, výskum a inovácie Carlosa Moedasa v Českej republike. Ten sa okrem oficiálnych predstaviteľov vlády ČR stretol aj so zástupcami Akadémie vied ČR, vysokých škôl a univerzít v ČR a absolvoval prehliadku výskumnej infraštruktúry ELI Beamlines, ktorú ČR vybudovala s využitím európskych štrukturálnych a investičných prostriedkov a z českých národných zdrojov. ELI Beamlines je súčasťou plánu Európskeho strategického fóra pre výskumné infraštruktúry (ESFRI). Výskumná infraštruktúra projektu ELI zahŕňa niekoľko pracovísk a doplnkových zariadení umiestnených na území Českej republiky, Maďarska a Rumunska. Postupne sa bude zaoberať skúmaním interakcie svetla s hmotou pri najvyšších intenzitách a najkratších časových rozpätiach. V porovnaní so súčasnou špičkovou technikou bude intenzita lasera o viac ako šesť radov vyššiu. Laserové centrum v Dolních Břežanech sa užívateľským experimentom sprístupní počas roku 2018. Centrum ELI Beamlines sa nachádza v Dolních Břežanech v Stredočeskom kraji, neďaleko Hlavného mesta Prahy. Prípravu a realizáciu centra ELI Beamlines má na starosti Fyzikálny ústav Akadémie vied ČR.

IGLO CORE

Dňa 3. júla sa uskutočnilo tradičné zasadnutie vedúcich styčných kancelárií pre výskum, vývoj a inovácie (IGLO CORE), na ktorom boli predmetom diskusie nasledovné body programu:

1.	Výsledná správa hodnotiaca predsedníctvo UKRO v IGLO v roku 2017-2018:

Zástupkyňa zhodnotila UKRO predsedníctvo a zrekapitulovala hlavné úlohy, na ktoré sa UKRO zameriavalo počas predsedníctva v IGLO. Hlavným cieľom bolo maximalizovať potenciál siete a teda vylepšiť a prispievať k networkingu medzi jednotlivými členmi a zároveň networkingu členmi s zástupcami inštitúcií EÚ. Ďalšími úlohami bola efektívna výmena informácií a spolupráca počas negociácií k programu Horizon Europe. Toto sa podarilo naplniť – členovia sa pravidelne stretávali v rámci IGLO CORE a OPEN, taktiež bolo IGLO plne zapojené v expertných skupinách na zjednodušenie programu Horizont 2020, hodnotenie a SSH. UKRO zostáva naďalej členom Sekretariátu IGLO. 

2.	Výmena informácií k Horizon Europe a aktuálny vývoj v negociáciách k FP9 z EK perspektívy:

a)	Výmena informácií: AT PRES sa pýtalo ministerstiev, či preferujú rýchlosť alebo kvalitu procesu a okrem pár výnimiek sa členské štáty vyslovili, že chcú zabezpečiť najmä kvalitný proces tvorby Horizon Europe a jeho rozpočtových potrieb. Štáty sa teda zhodli na tom, že počas AT PRES sa prijme čiastočné všeobecné smerovanie (PGA), nakoľko je viac ako pravdepodobné, že sa nestihne prijať dohoda k VFR počas AT PRES. 

b)	Perspektíva Európskej komisie – Zástupca Komisie informoval o snahe prijať dohodu k nadchádzajúcemu rámcovému programu Horizon Europe pokiaľ možno čo najskôr (okrem programu Euratom, ten môže mať v prvej fáze trochu meškanie, nakoľko nie je oproti ostatnému programu prioritou – meškanie je však predpokladané len v prvej fáze). Na plánovanej Neformálnej rade ministrov pre konkurencieschopnosť- časť výskum, ktorá sa uskutoční od 16. do 17.7.2018 budú mať možnosť ČŠ reagovať a vymeniť si informácie k navrhovanému balíku Horizon Europe. Snahou AT PRES je získať PGA do konca novembra 2018. Aktívny v negociáciách je aj Európsky parlament, ktorý chce taktiež prijať dohodu čo najskôr a stihnúť ju uzavrieť ešte pred voľbami. Komisia vzhľadom na zmenu v druhom pilieri HE a vytvorenie clustrov, posilnila do značnej mieri inštitucionálnu unit, nakoľko v rámci každého clustru je potrebné komunikovať s viacerými DGs. Komisia však zdôraznila, že nie je dôvod mať obavy, že budú výskumné priority silne politicky ovplyvnené inými DG a ich vlastnými prioritami, ale naopak väčšia spolupráca a prepojenie prispeje k podpore výskumu, ktorý bude riešiť reálne a praktické výzvy užívateľov. Komisia tiež reagovala aj na otázku zapojenia Parlamentu do procesu tvorby pracovných programov / komitológie. Zatiaľ nevie presne ani Parlament ani Komisia v akej forme bude toto zapojenie prebiehať, bude to musieť detailnejšie identifikovať Parlament, avšak pravidlom zostáva, že akýkoľvek zásah do procesu bude musieť byť v súlade s hlavnými cieľmi pracovného programu. 

3.	Posledným bodom zasadnutia bolo oficiálne prebratie predsedníctva IGLO kanceláriou LINO (Styčná kancelária Litvy pre výskum a vývoj v Bruseli). SOST tiež informoval o pripravovanom podujatí, ktoré by sa malo uskutočniť začiatkom októbra 2018. Na podujatí chce Španielsko prezentovať svoje výsledky a všetky opatrenia, ktoré spravili za posledných 20 rokov, aby mali súčasné výsledky (napr. MSP z ES doteraz získali až 10% všetkých prostriedkov z nástroja SME Instrument / EIC).        
Ďalšie zasadnutie IGLO CORE sa uskutoční 4. septembra 2018. 

Prezentácia a popularizácia slovenského výskumu a inovácií
V rámci aktivít nadchádzajúceho slovenského predsedníctva vo V4 a konkrétne oblasti digitálnej agendy a kybernetických záležitostí pripravuje kancelária SLORD spoločne so SZ SR pri EÚ v Bruseli jednodňovú V4 konferenciu na vysokej úrovni k problematike umelej inteligencie. Umelá inteligencia je fenomén, ktorý momentálne exponenciálne rastie a preniká do všetkých oblastí hospodárstva, ekonomiky, či bežného života ľudí. Európsky parlament, Európsky hospodársky a sociálny výbor, či JRC nedávno vydali k umelej inteligencii viacero štúdií, analýz a stanovísk. Konferencia je kľúčovou udalosťou počas nadchádzajúceho slovenského predsedníctva vo Vyšehradskej skupine, politickej a kultúrnej aliancie štyroch stredoeurópskych štátov. Hlavným cieľom podujatia je prepojiť významných odborníkov, výskumných pracovníkov a odborníkov z rôznych oblastí hospodárstva a spoločnosti, ktoré sú priamo konfrontované so zavádzaním a skutočným používaním riešení umelej inteligencie. Zámerom podujatia je prispieť k odbornej diskusii o umelej inteligencii vrátane prezentácie perspektívy Vyšehradskej skupiny na európskej pôde. Predpokladá sa, že sa podujatia zúčastní široká škála zainteresovaných strán a politických predstaviteľov na vysokej úrovni z prostredia európskych inštitúcií. Očakávame približne 120 účastníkov vrátane zástupcov verejnej správy, výskumníkov, poslancov Európskeho parlamentu a analytikov. Konferencia ponúkne vynikajúcu príležitosť prezentovať súčasné iniciatívy významnej skupine zainteresovaných strán a zároveň zdôrazniť dôležitú prácu predstaviteľov slovenskej výskumno-inovačnej komunity v tejto oblasti. Za slovenskú stranu máme potvrdenú účasť zástupcov Slovenskej akadémie vied, priemyslu, MSP a neziskového sektora.

Prevádzkovanie informačného portálu
Počas júla 2018 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 1.850 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Júl 2018		
Dátum	Čas	Miesto	Účastník (SLORD)	Účastníci	Podujatie	
12.7.2018	18:00-20:30	SZ SR pri EÚ v Bruseli	Andrej Kurucz	Zástupcovia vlády SR a SZ SR pri EÚ v Bruseli, zástupcovia ČŠ, EK,  EP, zástupcovia slovenskej komunity v Bruseli	Launch of the Slovak Presidency of the Visegrad Group	
17.7.2018	10:00-11:30	SLORD	Andrej Kurucz	Zástupcovia IGLO, ČŠ, AK, akadémie a odborných platforiem	GoToWebinar - ENRICH in China: How to Build Partnerships and Scale your Business in China	
18.7.2018	10:00-12:30	UKRO	Andrej Kurucz	Vedúci styčných kancelárii členských krajín EÚ pre výskum, vývoj a inovácie 	Informal Exchange on the Role of Foundations in Horizon Europe Partnerships	

Stretnutia a rokovania

Júl 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
12.7.2018	10:00-12:30	KoWI	Andrej Kurucz, TL
	Zástupcovia IGLO FP Implementation WG	IGLO FP Implementation WG	Horizon Europe – pravidlá účasti, pripomienky spravodajcov EP k HEU	
13.7.2018	10:00-13:00	SLORD
	Andrej Kurucz
	Radoslav Repa (diplomat – SZ SR pri EÚ v Bruseli)	V4 Conference on Artificial Intelligence	Príprava podujatia V4 Conference on Artificial Intelligence, ktoré sa uskutoční pod záštitou slovenského predsedníctva vo V4 (príprava SLORD a SZ SR pri EÚ v Bruseli)	
18.7.2018	11:00-12:45	SLORD	Andrej Kurucz	Jana Lopušná (diplomat – SZ SR pri EÚ v Bruseli)	Vzájomné informovanie o aktuálnom vývoji európskej politiky a nástrojov v oblasti výskumu, inovácií, vzdelávania, športu a mládeže	Zverejnenie viacročného finančného rámca na obdobie 2021-2027 a budúcnosť programov Erasmus+; European Solidarity Corps; Horizon Europe; zapojenie mládežníckych organizácii do európskych aktivít	
24.7.2019	12:30-14:35	SLORD	Andrej Kurucz	Peter Hlusek (ENTSOG – poradca pre strategické záležitosti)	Štruktúra rámcových programov EÚ pre výskum a inovácie a synergie s EŠIF	Konzultácia k zapojeniu slovenských subjektov v oblasti energetiky a plynárstva do rámcového programu Horizont 2020, prepojenie na odborné platformy a partnerstvá 	
25.7.2018	15:00-16:30	SLORD	Andrej Kurucz, TL	Zástupcovia styčných kancelárií V4 (CZELO a PolSCA), SZ HU pri EÚ v Bruseli a zástupcovia litovskej styčnej kancelárie pre výskum a vývoj (LINO)	V4 Breakfast – neformálne stretnutie 	Príprava nadchádzajúceho V4 tréningu pre projektových manažérov H2020 (5.-7. december 2018), príprava návštevy predsedov akadémií vied z V4 v Bruseli, networkingové podujatie pre zástupcov V4 a EÚ, infraštruktúra ELI	
31.7.2018	14:30-15:30	SLORD
	Andrej Kurucz
	Dušan Šándor (Policy Officer – DG RTD)	Rámcový program EÚ pre výskum a inovácie Horizon Europe	Pravidlá účasti, P2P partnerstvá, nový prezident ERC, navýšenie / odstránenie finančného bonusu v HEU, SEaWP	

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti Styčnej kancelárie SR pre výskum a vývoj v Bruseli na rok 2018. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 2.8.2018
								
Správu schválil:  prof. RNDr. Ján TURŇA, CSc., generálny riaditeľ  ......................................